b'\n_START_ARTICLE_\nNS-Ordensburg Vogelsang\n_START_PARAGRAPH_\nOrdensburg Vogelsang er en tidligere nasjonalsosialistisk bygning og eiendom, en s\xc3\xa5kalt Ordensborg, med beliggenhet i det tidligere milit\xc3\xa6re treningsomr\xc3\xa5det i nasjonalparken Eifel i Nordrhein-Westfalen. Det fullstendig bevarte landemerket ble brukt av NSDAP mellom 1936 og 1939 som et oppl\xc3\xa6ringssenter for fremtidige ledere. Siden 1. januar 2006 har omr\xc3\xa5det v\xc3\xa6rt \xc3\xa5pent for bes\xc3\xb8kende. Omr\xc3\xa5det representerer en av de st\xc3\xb8rste arkitektoniske restene av nasjonalsosialismen, og bygningenes bruttoareal dekker 50\xc2\xa0000 kvadratmeter.\n_START_SECTION_\nHistorie\n_START_PARAGRAPH_\nVogelsang var den 29. april 1937 \xc3\xa5sted for en tale holdt av Adolf Hitler, Tysklands f\xc3\xb8rer og NSDAPs leder, til nazipartiets kretsledere. I det som betegnes som en \xc2\xabavsl\xc3\xb8rende\xc2\xbb tale berettet ham om hvilken politikk han ville f\xc3\xb8re ang\xc3\xa5ende \xc2\xabj\xc3\xb8desp\xc3\xb8rsm\xc3\xa5let\xc2\xbb.'